พระราชกฤษฎีกาพระราชกฤษฎีกากำหนดเขตที่ดินในท้องที่ตำบลโพรงจระเข้และตำบลในควนอำเภอย่านตาขาว จังหวัดตรังให้เป็นเขตปฏิรูปที่ดินพ.ศ. ๒๕๕๒ ภูมิพลอดุลยเดช ป.ร.ให้ไว้ ณ วันที่ ๑๒มิถุนายน พ.ศ. ๒๕๕๒เป็นปีที่ ๖๔ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินในท้องที่ตำบลโพรงจระเข้และตำบลในควนอำเภอย่านตาขาว จังหวัดตรัง ให้เป็นเขตปฏิรูปที่ดินอาศัยอำนาจตามความในมาตรา๑๘๗ ของรัฐธรรมนูญแห่งราชอาณาจักรไทย และมาตรา ๒๕ วรรคหนึ่ง แห่งพระราชบัญญัติการปฏิรูปที่ดินเพื่อเกษตรกรรมพ.ศ. ๒๕๑๘อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายจึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในท้องที่ตำบลโพรงจระเข้และตำบลในควนอำเภอย่านตาขาว จังหวัดตรัง ให้เป็นเขตปฏิรูปที่ดิน พ.ศ. ๒๕๕๒มาตรา๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา๓ ให้ที่ดินในท้องที่ตำบลโพรงจระเข้และตำบลในควน อำเภอย่านตาขาว จังหวัดตรังภายในแนวเขตตามแผนที่ท้ายพระราชกฤษฎีกานี้ เป็นเขตปฏิรูปที่ดินมาตรา๔ ให้รัฐมนตรีว่าการกระทรวงการคลังรัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการอภิสิทธิ์ เวชชาชีวะนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกากำหนดเขตที่ดินในท้องที่ตำบลโพรงจระเข้และตำบลในควนอำเภอย่านตาขาว จังหวัดตรัง ให้เป็นเขตปฏิรูปที่ดิน พ.ศ. ๒๕๕๒(ดูข้อมูลจากภาพกฎหมาย)หมายเหตุ :-เหตุผลในการประกาศใช้พระราชกฤษฎีกาฉบับนี้ คือเนื่องจากในท้องที่ตำบลโพรงจระเข้และตำบลในควน อำเภอย่านตาขาว จังหวัดตรังมีเกษตรกรผู้ไม่มีที่ดินประกอบเกษตรกรรมเป็นของตนเองหรือมีที่ดินเล็กน้อยไม่เพียงพอแก่การครองชีพหรือต้องเช่าที่ดินของผู้อื่นประกอบเกษตรกรรมอยู่เป็นจำนวนมากและโดยที่ที่ดินสาธารณประโยชน์จำนวน๔ แปลง ได้แก่ แปลงที่ ๑ ที่ดินสาธารณประโยชน์พรุโต๊ะฤทธิ์ในท้องที่ตำบลโพรงจระเข้ อำเภอย่านตาขาว จังหวัดตรัง สำหรับพลเมืองใช้เป็นที่เลี้ยงสัตว์และทางราชการได้ออกหนังสือสำคัญสำหรับที่หลวง เลขที่ ๒๘๕๗๑ ลงวันที่ ๘ ตุลาคม พ.ศ.๒๕๒๘ เนื้อที่ประมาณ ๑,๗๒๑ ไร่ ๑ งาน ๒๕ตารางวา แปลงที่ ๒ ที่ดินสาธารณประโยชน์ทุ่งควนไม้ฮ่องในท้องที่ตำบลโพรงจระเข้ อำเภอย่านตาขาว จังหวัดตรัง สำหรับพลเมืองใช้เป็นที่เลี้ยงสัตว์และทางราชการได้ออกหนังสือสำคัญสำหรับที่หลวงเลขที่ ๒๘๕๗๒ ลงวันที่ ๘ ตุลาคม พ.ศ.๒๕๒๘ เนื้อที่ประมาณ ๑,๗๙๘ ไร่ ๓ งาน ๓๔ตารางวา แปลงที่ ๓ ที่ดินสาธารณประโยชน์ทุ่งโคกหรังหรือทุ่งบ่อเรียนในท้องที่ตำบลโพรงจระเข้ อำเภอย่านตาขาว จังหวัดตรังซึ่งทางราชการได้ขึ้นทะเบียนเป็นที่ดินสาธารณประโยชน์ เมื่อ พ.ศ. ๒๔๖๙สำหรับพลเมืองใช้เป็นที่เลี้ยงสัตว์ เนื้อที่ประมาณ ๑,๐๐๐ไร่ แต่เมื่อมีการสำรวจรังวัดใหม่ปรากฏว่ามีเนื้อที่ประมาณ ๒,๔๙๗ ไร่ ๒ งาน ๖๙ตารางวา และแปลงที่ ๔ ที่ดินสาธารณประโยชน์ทุ่งควนขานางในท้องที่ตำบลโพรงจระเข้และตำบลในควน อำเภอย่านตาขาว จังหวัดตรังสำหรับพลเมืองใช้เป็นที่เลี้ยงสัตว์ ซึ่งทางราชการได้ออกหนังสือสำคัญสำหรับที่หลวงเลขที่ ๑๙๗๖๒ ลงวันที่ ๑๒ มีนาคม พ.ศ. ๒๕๒๗ เนื้อที่ประมาณ ๒,๓๕๒ ไร่ ๓ งาน ๗๓ ตารางวาปัจจุบันปรากฏว่าได้มีการเปลี่ยนสภาพจากการเป็นที่ดินสำหรับพลเมืองใช้ร่วมกันแล้วสมควรกำหนดเขตที่ดินในท้องที่ดังกล่าวให้เป็นเขตปฏิรูปที่ดิน จึงจำเป็นต้องตราพระราชกฤษฎีกานี้วิภา/ปรับปรุง๒๗ มีนาคม ๒๕๕๘[๑] ราชกิจจานุเบกษาเล่ม ๑๒๖/ตอนที่ ๔๓ ก/หน้า ๑๖/๑๕ กรกฎาคม ๒๕๕๒